Rikunarita-ORG/Wikinium huggingface dataset:
# গীতা জুতশী

| পদক‌ অভিলেখ |
| --- |
| মহিলাৰ এথলেটিকছ |
| **প্ৰতিনিধিত্ব কৰা দেশ  ভাৰত** |
| এছিয়ান চেম্পিয়নশ্বিপ |
|  | ১৯৮১ চনত টকিঅ’ | ৮০০ মি |
|  | ১৯৮১ চনত টকিঅ’ | ১৫০০ মি |

**গীতা জুতশী** (ইংৰাজী: Geeta Zutshi; জন্ম: ২ ডিচেম্বৰ ১৯৫৬) এগৰাকী প্ৰাক্তন ভাৰতীয় ট্ৰেক এণ্ড ফিল্ড এথলীট। ৮০০ মিটাৰ আৰু ১৫০০ মিটাৰ দৌৰত কেইবাটাও ৰাষ্ট্ৰীয় আৰু এছিয়ান দৌৰৰ অভিলেখ গঢ়িবলৈ সক্ষম হয়।

গীতায়ে ১৯৮২ চনত ৮০০ মিটাৰ দৌৰত মহিলাৰ ৰূপৰ পদক লাভ কৰে আৰু ১৯৭৮ আৰু ১৯৮২ চনত ১৫০০ মিটাৰ দৌৰত ৰূপৰ পদক লাভ কৰে।
১৯৮২ চনত নতুন দিল্লীত অনুষ্ঠিত এছিয়ান গেমছৰ শীৰ্ষ ভাৰতীয় মহিলা খেলুৱৈ হিচাপে তেওঁ প্ৰতিযোগীসকলৰ হৈ মুকলি অনুষ্ঠানৰ সময়ত শপত গ্ৰহণ কৰে। তেওঁৰ এই কৃতিত্বৰ বাবে তেওঁ অৰ্জুন বঁটা আৰু পদ্মশ্ৰী বঁটা লাভ কৰিছে।

তেওঁ আন ভাৰতীয় মহিলাসকলক অনুপ্ৰাণিত কৰিছে, যেনে মাউণ্ট এভাৰেষ্ট সফলতাৰে আৰোহণ কৰা প্ৰথমগৰাকী ভাৰতীয় মহিলা বাচেন্দ্ৰী পাল। সৰুতে পালে প্ৰধানমন্ত্ৰী ইন্দিৰা গান্ধীৰ সৈতে গীতাৰ এখন বাতৰি কাকতৰ ফটো দেখি ৰাষ্ট্ৰীয় খ্যাতিৰ আকাংক্ষা কৰিবলৈ আৰম্ভ কৰে।

তেখেতৰ প্ৰশিক্ষক আছিল মহম্মদ ইলিয়াছ বাবৰে। ১৭ বছৰ আমেৰিকাত থকাৰ পিছত ২০০২ চনৰ জুলাই মাহত ভাৰতলৈ উভতি আহি ভাৰতীয় জুনিয়ৰ এথলেটিকছ দলৰ (৮০০ মিটাৰ আৰু ১৫০০ মিটাৰ) প্ৰশিক্ষকৰ দায়িত্ব গ্ৰহণ কৰে।

## আন্তঃৰাষ্ট্ৰীয় প্ৰতিযোগিতা

| বৰ্ষ | প্ৰতিযোগিতা | খেলৰ স্থান | স্থান | টোকা |
| --- | --- | --- | --- | --- |
| 1978 | এছিয়ান গেমছ | বেংকক, থাইলেণ্ড | 1st | ৮০০ মি |
| 2nd | ১৫০০ মি |
| 1981 | এছিয়ান চেম্পিয়নশ্বিপ | টকিঅ', জাপান | 1st | ৮০০ মি |
| 2nd | ১৫০০ মি |
| 1982 | এছিয়ান গেমছ | নতুন দিল্লী, ভাৰত | 2nd | ৮০০ মি |
| 2nd | ১৫০০ মি |

## বাহ্যিক সংযোগ

* "Geeta Zutshi".
* The Telegraph (India)

## তথ্য সংগ্ৰহ
# কৰ্ণম মালেশ্বৰী

| কৰ্ণম মালেশ্বৰী |
| --- |
|  |
| ব্যক্তিগত তথ্যাৱলী |
| সম্পূৰ্ণ নাম | কৰ্ণম মালেশ্বৰী |
| জন্ম | ১ জুন, ১৯৭৫ (৫১ বছৰ) আমাডালাভালাছা, অন্ধ্ৰ প্ৰদেশ, ভাৰত |
| উচ্চতা | ১৬৩ ছেঃমিঃ |
| ক্ৰীড়া |
| দেশ | ভাৰত |
| ক্ৰীড়া | ভাৰোত্তলন |
| প্ৰশিক্ষক | লিয়নইড টাৰেংক |
|
পদক অভিলেখ

| **প্ৰতিনিধিত্ব কৰা দেশ   ভাৰত**  |
| --- |
| অলিম্পিক  |
|  |  ২০০০ ছিডনী | ৬৯ কেজি |
| বিশ্ব চেম্পিয়নশ্বিপ |
|  | ১৯৯৩ মেলবৰ্ণ | ৫৪ কেজি |
|  | ১৯৯৪ ইষ্টানবুল | ৫৪ কেজি |
|  | ১৯৯৫ গুৱাংঝু | ৫৪ কেজি |
|  | ১৯৯৬ গুৱাংঝু | ৫৪ কেজি |
| এছিয়ান গেমছ |
|  |  ১৯৯৪ হিৰোশ্বিমা | ৫৪ কেজি |
|  |  ১৯৯৮ বেংকক | ৬৩ কেজি |

 |

**কৰ্ণম মালেশ্বৰী** (ইংৰাজী: Karnam Malleswari; জন্ম ১ জুন ১৯৭৫) এগৰাকী ভাৰতীয় ভাৰোত্তোলক। তেওঁ ২০০০ চনত অষ্ট্ৰেলিয়াৰ ছিডনীত অনুষ্ঠিত হোৱা অলিম্পিক খেলৰ ৬৯ কেজি শাখাৰ ভাৰোত্তলনত ব্ৰঞ্জৰ পদক লাভ কৰিছিল। তেওঁ অলিম্পিকত পদক লাভ কৰা প্ৰথম গৰাকী ভাৰতীয় মহিলা। অলিম্পিক, বিশ্ব চেম্পিয়নশ্বিপ, এছিয়ান গেমছ আদিত পদক লাভ কৰা কৰ্ণম মালেশ্বৰীক ভাৰত চৰকাৰে ১৯৯৫ চনত ক্ৰীড়া জগতৰ সৰ্বোচ্চ সন্মান ৰাজীৱ গান্ধী খেলৰত্ন বঁটা প্ৰদান কৰিছিল। ১৯৯৯ চনত ভাৰত চৰকাৰে তেওঁক ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

## প্ৰাৰম্ভিক জীৱন

১৯৭৫ চনৰ ১ জুন তাৰিখে অন্ধ্ৰ প্ৰদেশৰ ভুচাবাণীপেটাত কৰ্ণম মালেশ্বৰীৰ জন্ম হৈছিল। তেওঁলোক চাৰি গৰাকী ভনীয়েক আটাইকেইগৰাকী ভাৰত্তোলনৰ প্ৰশিক্ষণ প্ৰাপ্ত। ১২ বছৰ বয়সতে তেওঁ নীলমচেট্টী অপ্পান্নাৰ ওচৰত ভাৰোত্তলনৰ প্ৰশিক্ষণ লৈছিল।

তেওঁ তেওঁৰ ভনীয়েকৰ লগত দিল্লীলৈ আহে। তাত ভাৰতীয় ক্ৰীড়া প্ৰাধিকৰণে তেওঁৰ প্ৰতিভাৰ উমান পায়। ১৯৯০ চনত তেওঁ ৰাষ্ট্ৰীয় চাউনিত অংশগ্ৰহণ কৰে। ইয়াৰ চাৰিবছৰ পিছত তেওঁ ৫৪ কেজি শিতানৰ বিশ্বচেম্পিয়নৰ খিতাপ দখল কৰে।

## কৰ্মজীৱন

কৰ্ণম মালেশ্বৰীয়ে ১৯৯৪ আৰু ১৯৯৫ চনৰ ভাৰোত্তলনৰ বিশ্ব চেম্পিয়ন প্ৰতিযোগিতাত সোণৰ পদক লাভ কৰিছিল আৰু ১৯৯৩ আৰু ১৯৯৬ চনত ব্ৰঞ্জৰ পদক লাভ কৰিছিল।

১৯৯৫ চনত কোৰিয়াত অনুষ্ঠিত ভাৰোত্তলনৰ এছিয়ান চেম্পিয়নশ্বিপ প্ৰতিযোগিতাৰ ৫৪ কেজি শাখাত সোণৰ পদক লাভ কৰিছিল। ১৯৯৫ চনৰ বিশ্ব চেম্পিয়নশ্বিপত তেওঁ ১১৩ কেজি ভাৰোত্তলন কৰি ৰেকৰ্ড বনাইছিল। অলিম্পিকত পদক অৰ্জন কৰাৰ আগতেই তেওঁ দুবাৰ বিশ্ব চেম্পিয়ন আৰু ১১টা সোণৰ পদকৰ সৈতে ২৯টা আন্তৰ্জাতিক পদক লাভ কৰিছিল।.

২০০০ চনত অষ্ট্ৰেলিয়াৰ ছিডনীত অনুষ্ঠিত অলিম্পিক খেলত তেওঁ ব্ৰঞ্জৰ পদক লাভ কৰিছিল। ইয়াৰ পিছতে তেওঁ অলিম্পিকত পদক লাভ কৰা প্ৰথম গৰাকী ভাৰতীয় মহিলাত পৰিগণিত হয়। তেওঁ অলিম্পিকৰ ভাৰোত্তলনত পদক লাভ কৰা প্ৰথম আৰু একমাত্ৰ ভাৰতীয় মহিলা।

## বঁটা আৰু সন্মান

বহুতো ৰাষ্ট্ৰীয় আৰু আন্তঃৰাষ্ট্ৰীয় প্ৰতিযোগিতাত পদক লাভ কৰা কৰ্ণম মালেশ্বৰীয়ে ১৯৯৪ চনত অৰ্জুন বঁটা, ১৯৯৫ চনত ৰাজীৱ গান্ধী খেলৰত্ন বঁটা আৰু ১৯৯৯ চনত পদ্মশ্ৰী লাভ কৰিছিল।

## ব্যক্তিগত জীৱন

১৯৯৭ চনত তেওঁ ভাৰোত্তোলক ৰাজেশ ত্যাগীৰ লগত বিবাহপাশত আৱদ্ধ হয়। ২০০১ চনত তেওঁলোকৰ এজন পুত্ৰ সন্তান জন্ম হয়। তেওঁ ২০০২ চনৰ কমনৱেলথ গেমছত যোগদান কৰিবলৈ বিচাৰিছিল যদিও পিতৃ বিয়োগৰ বাবে তেওঁ ইয়াত যোগদান কৰিব নোৱাৰিলে। ২০০৪ চনৰ অলিম্পিকত খেলাৰ যোগ্যতা অৰ্জন কৰিব নোৱাৰাৰ বাবে তেওঁ খেলুৱৈ জীৱনৰ পৰা অব্যাহতি লয়। তেওঁ বৰ্তমান যমুনানগৰত বাস কৰে আৰু ভাৰতীয় খাদ্য নিগমৰ মুখ্য সাধাৰণ ব্যৱস্থাপক হিচাপে কাম কৰে।

## তথ্য উৎস
# শীতল মহাজন ৰানে

| Padmashri Shital Mahajan |
| --- |
|  |
| জন্ম | ১৯ ছেপ্টেম্বৰ ১৯৮২ পুনে, মহাৰাষ্ট্ৰ, ভাৰত |
| পেচা | ক্ৰীড়াবিদ |
| সক্ৰিয় হৈ থকা সময় | ২০০৪ চনৰ পৰা |
| দাম্পত্যসঙ্গী | বৈভৱ ৰানে |
| পিতৃ-মাতৃ | কমালাকাৰ মহাজন মমতা মহাজন |
| সন্তান | ২ |
| বঁটা, সন্মান, পুৰস্কাৰ আদি | পদ্মশ্ৰী টেনজিং নৰ্গে ৰাষ্ট্ৰীয় দুঃসাহসিক বঁটা গোদাৱৰী গৌৰৱ পুৰস্কাৰ শিৱ চত্ৰপতি মহাৰাষ্ট্ৰ ৰাজ্যিক ক্ৰীড়া বিশেষ বঁটা ভেনুটাই চাৱন যুৱ পুৰাস্কৰ |
| ৱেবছাইট |
| Official web site |

**শীতল মহাজন ৰানে** (ইংৰাজী:  Shital Mahajan Rane) এগৰাকী ভাৰতীয় চৰম ক্ৰীড়াবিদ, স্কাইডাইভাৰ আৰু এই ক্ৰীড়াৰ আঠটা বিশ্ব অভিলেখৰ অধিকাৰী। ১০,০০০ ফুটৰ পৰা এন্টাৰ্কটিকাৰ ওপৰেৰে ত্বৰান্বিতভাৱে মুক্তভাৱে পতন কৰা জাম্প কৰা প্ৰথমগৰাকী মহিলা, উত্তৰ আৰু দক্ষিণ মেৰু দুয়োটাৰে ওপৰেৰে জঁপিয়াই পৰা আটাইতকৈ কম বয়সীয়া মহিলা আৰু পৰীক্ষা নকৰাকৈয়ে জাম্প কৰা প্ৰথমগৰাকী মহিলা হিচাপে পৰিচিত।
ভাৰত চৰকাৰে ২০১১ চনত মহাজনক সম্বৰ্ধনা জনায়, পদ্মশ্ৰীৰ চতুৰ্থ সৰ্বোচ্চ অসামৰিক বঁটা প্ৰদান কৰে।

## জীৱনী

মই বেলেগ কিবা এটা কৰিব বিচাৰিছিলো। বহু মহিলা খেলুৱৈয়ে আন খেলত ভাল প্ৰদৰ্শন কৰিছে যদিও পেৰা জাম্পিঙত কোনোৱেই নাই। মোৰ এই কৃতিত্বই আন ছোৱালীকো এই খেলবিধ গ্ৰহণ কৰিবলৈ অনুপ্ৰাণিত কৰিব বুলি শীতল মহাজনে কয়।

১৯৮২ চনৰ ১৯ ​​ছেপ্টেম্বৰত পশ্চিম ভাৰতৰ মহাৰাষ্ট্ৰ ৰাজ্যৰ জলগাঁৱত মমতা মহাজন আৰু টাটা মটৰ্ছৰ সৈতে কাম কৰা অভিযন্তা কমলাকাৰ মহাজনৰ ঘৰত শীতল মহাজনৰ জন্ম হয়।
তেওঁৰ শিক্ষা পুনেৰ ফাৰ্গুচন কলেজত হৈছিল য'ৰ পৰা তেওঁ ভূতত্ত্বত স্নাতক ডিগ্ৰী লাভ কৰে। ২০০৪ চনৰ ১৮ এপ্ৰিলত কোনো প্ৰশিক্ষণ নোহোৱাকৈয়ে নৰ্থ প’লত তেওঁৰ প্ৰথম প্ৰথম জাম্প হৈছিল। ২০২২ চনৰ জানুৱাৰীলৈকে তেওঁ ৭৬৬টা জাম্প সম্পূৰ্ণ কৰিছে।

ফিনলেণ্ডত কৰ্মৰত চফটৱেৰ ইঞ্জিনিয়াৰ বৈভৱ ৰানেৰ সৈতে শীতলৰ বিবাহ। ২০০৮ চনৰ ১৯ ​​এপ্ৰিলত মাটিৰ পৰা ৬০০ ফুট ওপৰত গৰম বতাহৰ বেলুনত এই বিবাহৰ গম্ভীৰ অনুষ্ঠান কৰা হৈছিল,
যিটো কৃতিত্ব লিমকা বুক অৱ ৱৰ্ল্ড ৰেকৰ্ডছত লিপিবদ্ধ কৰা হৈছে। এই দম্পতীহালৰ যমজ পুত্ৰ আছে।

শীতল মহাজন পুনেত অৱস্থিত স্কাইডাইভিং প্ৰশিক্ষণ কেন্দ্ৰ ফিনিক্স স্কাইডাইভিং একাডেমীৰ প্ৰতিষ্ঠাপক।
২০১২ চনত স্থাপিত এই একাডেমীয়ে উচ্চাকাংক্ষী ছাত্ৰ-ছাত্ৰীসকলৰ বাবে প্ৰশিক্ষণৰ সুবিধা প্ৰদান কৰে আৰু ছাত্ৰ-ছাত্ৰীসকলক বিশ্বজুৰি স্কাইডাইভিং প্ৰতিযোগিতাৰ বাবে প্ৰস্তুত কৰে।

## বঁটা আৰু স্বীকৃতি

২০০৫ চনত শীতল মহাজনক গোদাৱৰী গৌৰৱ পুৰস্কাৰ বঁটা প্ৰদান কৰা হয়। সেই বছৰতে তেওঁ শিৱ চত্ৰপতি মহাৰাষ্ট্ৰ ৰাজ্যিক ক্ৰীড়া বিশেষ বঁটা লাভ কৰে যাৰ পিছত ভেনুটাই চৱন যুৱপুৰাস্কাৰ।
২০০৪ চনত উত্তৰ মেৰুৰ ওপৰেৰে সফলতাৰে জঁপিয়াই পৰাৰ পিছত মহাজনক টেনজিং নৰ্গে ৰাষ্ট্ৰীয় দুঃসাহসিক বঁটা প্ৰদান কৰা হয়, যাৰ ফলত তেওঁ এই বঁটা লাভ কৰা প্ৰথমজন অসামৰিক ব্যক্তি হিচাপে পৰিগণিত হয়। ২০০১ চনত মহাজনক পদ্মশ্ৰী চতুৰ্থ সৰ্বোচ্চ ভাৰতীয় অসামৰিক বঁটাৰ বাবে গণৰাজ্য দিৱসৰ সন্মানৰ তালিকাত অন্তৰ্ভুক্ত কৰা হয়।

## তথ্য সংগ্ৰহ
# মমতা সোধা

মমতা সোধা| ব্যক্তিগত তথ্য |
| --- |
| মুখ্য পেছা | পৰ্বতাৰোহী |
| জন্ম | ০১ নৱেম্বৰ, ১৯৭৯ (৪৬ বছৰ) |
| মৃত্যু | কাইথাল, হাৰিয়ানা, ভাৰত |
| ৰাষ্ট্ৰীয়তা | Indian |
| কেৰিয়াৰ |
| Starting discipline | হেণ্ডবল খেলুৱৈ |
| উল্লেখযোগ্য সাফল্য | মাউণ্ট এভাৰেষ্ট in 2010 Mount Elbrus in 2012 |

**মমতা সোধা** (ইংৰাজী:  Mamta Sodha) এগৰাকী ভাৰতীয় ক্ৰীড়াবিদ, ২০১০ চনত মাউণ্ট এভাৰেষ্ট স্কেল কৰাৰ সফল প্ৰচেষ্টাৰ বাবে পৰিচিত। পৰ্বতাৰোহণ ক্ৰীড়াৰ ক্ষেত্ৰত কৰা সেৱাৰ বাবে ২০১৪ চনত ভাৰত চৰকাৰে তেওঁক চতুৰ্থ সৰ্বোচ্চ অসামৰিক বঁটা পদ্মশ্ৰী প্ৰদান কৰি সন্মানিত কৰে।

## জীৱনী

১৯৭৯ চনৰ ১ নৱেম্বৰত ভাৰতৰ হাৰিয়ানা ৰাজ্যৰ কাইথালত আৰ্থিক সম্পদৰ অভাৱৰ পৰিয়ালত তিনিজনী ছোৱালী আৰু দুজন ল'ৰাৰ ভিতৰত জ্যেষ্ঠ হিচাপে মমতা সোধাৰ জন্ম হয়।
২০০৪ চনত হাৰিয়ানাৰ খাদ্য আৰু যোগান বিভাগৰ পৰিদৰ্শক হিচাপে কাম কৰা পিতৃ লক্ষ্মণ দাস সোধাক হেৰুৱাইছিল,
আৰু মাতৃ মেৱা দেৱীয়ে ভাতৃদ্বয়ৰ সহায়ত পৰিয়ালটো পোহপাল দিবলগীয়া হৈছিল।

## ক্ৰীড়াৰ কৃতিত্ব

মমতাৰ আৰম্ভণিতে শিল বগাই যোৱাৰ প্ৰতি আকৰ্ষণ আছিল, যিটো বৈশিষ্ট্য তেওঁৰ পিতৃয়ে উৎসাহিত কৰিছিল।
অতি সোনকালেই তেওঁ এদিন মাউণ্ট এভাৰেষ্ট বগাবলৈ সিদ্ধান্ত লয় যাৰ বাবে তেওঁ উত্তৰাখণ্ড ৰাজ্যৰ নেহৰু ইনষ্টিটিউট অৱ মাউণ্টেইনিংত যোগদান কৰে।
প্ৰকল্পটো আৰম্ভ কৰাৰ আগতে তাই আন কেইটামান শৃংগ স্কেল কৰিছিল। ২০০৮ চনৰ জুলাই মাহত ফাৱাৰৰাং শৃংগ আৰোহণ কৰা আই এম এফৰ সোণালী জয়ন্তী অভিযান দলৰ সদস্য আছিল।
দুমাহৰ পিছত অক্টোবৰ মাহত তেওঁ আন এটা দলৰ সৈতে মুন শৃংগ বগাইছিল, মেকলিয়ড গঞ্জত অভিযান চলাই থাকোঁতে।
২০০৯ চনৰ আগষ্ট মাহত তেওঁ সৰ্বমহিলা দলৰ সৈতে শ্ৰীকান্ত শৃংগৰ শিখৰত উপনীত হয়।

বিভিন্ন উচ্চতাৰ অন্যান্য শৃংগ যেনে মৰ্নি শৃংগ, খুইটেন শৃংগ, ইণ্ডাৰহাৰা পাছ আৰু দ্বীপ শৃংগ আদিও বিভিন্ন সময়ত তেওঁ স্কেল কৰিছে। ইয়াৰ পিছত দ্বীপ (ইমজা-চে) শৃংগত প্ৰয়াস কৰে যিটো তেওঁ ২০১০ চনৰ এপ্ৰিল মাহত মাউণ্ট এভাৰেষ্ট অভিযানৰ ঠিক আগতে সফলতাৰে সম্পন্ন কৰে।

এভাৰেষ্ট জয়ৰ পিছত ২০১২ চনত মমতাই ইউৰোপৰ সৰ্বোচ্চ শৃংগ মাউণ্ট এলব্ৰাছত উপনীত হয়।

পৰ্বতাৰোহী হোৱাৰ উপৰিও মমতা সোধাই হেণ্ডবলতো পাৰদৰ্শিতা দেখুৱাইছিল। ১৯৯৮ চনৰ নৱেম্বৰ মাহত আগ্ৰাত অনুষ্ঠিত হোৱা ২১ সংখ্যক জুনিয়ৰ গাৰ্লছ নেচনেল হেণ্ডবল চেম্পিয়নশ্বিপত ৰানাৰ্ছ আপৰ স্থান দখল কৰা হাৰিয়ানা ৰাজ্যিক ছোৱালী দলৰ সদস্য আছিল। কুৰুক্ষেত্ৰ বিশ্ববিদ্যালয়ৰ দলৰ সদস্য হিচাপে তেওঁ ১৯৯৮ চনৰ ডিচেম্বৰ মাহত অনুষ্ঠিত হোৱা সৰ্বভাৰতীয় আন্তঃবিশ্ববিদ্যালয় হেণ্ডবল প্ৰতিযোগিতাত বিজয়ী হৈছিল। ২০০৩ চনত হাৰিয়ানা চৰকাৰৰ ক্ৰীড়া আৰু যুৱ কল্যাণ বিভাগে হেণ্ডবলত বি ১ গ্ৰেড ক্ৰীড়াবিদ হিচাপে নিৰ্বাচিত কৰে।

মমতা সোধা নেচনেল এডভেঞ্চাৰ ক্লাবৰ সদস্যও।

## বঁটা আৰু স্বীকৃতি

* পদ্মশ্ৰী – ভাৰত চৰকাৰ – ২০১৪
* টেনজিং নৰ্গে ৰাষ্ট্ৰীয় দুঃসাহসিক বঁটা – ভাৰত চৰকাৰ – ২০১০
* নগদ ধনৰ বঁটা ₹ ২১ লাখ – হাৰিয়ানা চৰকাৰ – ২০১০
* আইডলেণ্ড (ইমজা-চে) শৃংগত সফল আৰোহণৰ প্ৰমাণপত্ৰ – নেপাল পৰ্বতাৰোহণ সংস্থা – ২০১০

## তথ্য সংগ্ৰহ
# শমিতা শেট্টী

| শমিতা শেট্টী |
| --- |
|  ২০১৮ চনৰ লেকমী ফেশ্বন উইকত শেট্টী |
| জন্ম | ০২ ফেব্ৰুৱাৰী, ১৯৭৯ (৪৭ বছৰ) মাংগালোৰ, কৰ্ণাটক, ভাৰত |
| শিক্ষা | চিডেনহাম কলেজ অৱ কমাৰ্চ এণ্ড ইক’নমিক্স, এছএনডিটি মহিলা বিশ্ববিদ্যালয়, চেণ্ট্ৰেল চেইণ্ট মাৰ্টিন্স |
| পেচা | অভিনেত্ৰী, ইণ্টেৰিয়ৰ ডিজাইনাৰ |
| সক্ৰিয় হৈ থকা সময় | ২০০০–বৰ্তমান |
| আত্মীয়-স্বজন | শিল্পা শেট্টী (ভগ্নী) |

**শমিতা শেট্টী** (ইংৰাজী: Shamita Shetty; জন্ম: ২ ফেব্ৰুৱাৰী ১৯৭৯) এগৰাকী ভাৰতীয় অভিনেত্ৰী আৰু ইণ্টেৰিয়ৰ ডিজাইনাৰ। অভিনেত্ৰী শিল্পা শেট্টীৰ কনিষ্ঠ ভগ্নী শমিতাই ২০০০ চনত ৰোমাণ্টিক ড্ৰামা *মহব্বতে*ৰ জৰিয়তে অভিনয় জগতত আত্মপ্ৰকাশ কৰিছিল, যাৰ বাবে তেওঁ আইফাৰ 'ষ্টাৰ ডেবিউ অফ দ্য ইয়াৰ – ফিমেল' বঁটা লাভ কৰিছিল। ইয়াৰ পিছত তেওঁ *বেৱফা* (২০০৫), *জহৰ* (২০০৫) আৰু *কেছ* (২০০৭) আদি ছবিত অভিনয় কৰে।

কেৰিয়াৰৰ বিৰতি আৰু উত্থান-পতনৰ পিছত শেট্টীয়ে কেইবাটাও ৰিয়েলিটি টেলিভিছন শ্ব’ত অংশগ্ৰহণ কৰে, যেনে: *ঝলক দিখলা যা* (২০১৫), *ফিয়েৰ ফেক্টৰ: খতৰো কে খিলাড়ী ৯* (২০১৯) আৰু ২০০৯ তথা ২০২১ চনত *বিগ বছ*।

## প্ৰাৰম্ভিক জীৱন

শেট্টীৰ জন্ম ১৯৭৯ চনৰ ২ ফেব্ৰুৱাৰীত হৈছিল। তেওঁ মুম্বাইত বসবাস কৰা এটা টুলু ভাষী বুণ্ট পৰিয়ালৰ সন্তান। তেওঁৰ প্ৰয়াত পিতৃ সুৰেন্দ্ৰ শেট্টী আৰু মাতৃ সুনন্দা ফাৰ্মাচিউটিকেল উদ্যোগত টেম্পাৰ প্ৰুফ ৱাটাৰ কেপৰ নিৰ্মাতা আছিল। সুপৰিচিত অভিনেত্ৰী শিল্পা শেট্টী তেওঁৰ জ্যেষ্ঠ ভগ্নী।

শেট্টীয়ে মুম্বাইৰ ছেইণ্ট এন্থনী গাৰ্লছ হাইস্কুলৰপৰা স্কুলীয়া শিক্ষা গ্ৰহণ কৰিছিল। চিডেনহাম কলেজৰপৰা বাণিজ্য শাখাৰ ডিগ্ৰী সম্পূৰ্ণ কৰাৰ পাছত তেওঁ মুম্বাইৰ এছএনডিটি কলেজৰপৰা ফেশ্বন ডিজাইনিং ডিপ্লমা কৰে। ইয়াৰ পিছত তেওঁ ফেশ্বন ডিজাইনাৰ মনীষ মালহোত্ৰাৰ ওচৰত ইণ্টাৰ্নশ্বিপ আৰম্ভ কৰে, কিন্তু মনীষ মালহোত্ৰাই তেওঁৰ মাজত এক সম্ভাৱনা দেখি অভিনয় কেৰিয়াৰৰ বাবে সাজু হ’বলৈ পৰামৰ্শ দিয়ে। ২০১১ চনত শেট্টীয়ে ইণ্টেৰিয়ৰ ডিজাইনৰ প্ৰতি থকা নিজৰ আগ্ৰহক আগুৱাই নিয়াৰ সিদ্ধান্ত লয়। তেওঁৰ প্ৰথম একক প্ৰকল্প আছিল মুম্বাইৰ এটা ক্লাব 'ৰয়েল্টি'। পিছলৈ ইণ্টেৰিয়ৰ ডিজাইনৰ প্ৰতি থকা ভালপোৱাই তেওঁক লণ্ডনৰ চেণ্ট্ৰেল চেইণ্ট মাৰ্টিন্স আৰু ইঞ্চবাল্ড স্কুল অৱ ডিজাইনৰপৰা ডিপ্লমা কৰিবলৈ উৎসাহিত কৰে।

## ব্যক্তিগত জীৱন

শেট্টীয়ে *বিগ বছ অ’টিটি ১*-ৰ ছেটত অভিনেতা ৰাকেশ বাপতক লগ পাইছিল আৰু তেওঁলোকে ২০২১ চনৰ ছেপ্টেম্বৰ মাহৰপৰা ডেটিং আৰম্ভ কৰিছিল। ২০২২ চনৰ জুলাই মাহত এই দম্পতীটোৰ বিচ্ছেদ ঘটে।

শেট্টী এগৰাকী উৎসাহী ফিটনেছ আৰু ৱেলনেছ প্ৰেমী। তেওঁক প্ৰায়ে ৱৰ্কআউট ৰুটিন, ধ্যান আৰু যোগব্যায়ামৰ প্ৰসাৰ কৰা দেখা যায়। তেওঁ চিত্ৰাংকন কৰিও ভাল পায় আৰু তেওঁৰ ফীবি আৰু লকি নামৰ দুটা মেকুৰী আছে। তেওঁ বাগান কৰি ভাল পায় আৰু নিজৰ ঘৰত স্পাইডাৰ প্লেণ্ট, স্নেক প্লেণ্ট, লতা জাতীয় গছ আৰু ফুল আদি ৰুইছে।

## তথ্যসূত্ৰ

## বাহ্যিক সংযোগ

* শমিতা শেট্টী সম্পৰ্কে ইণ্টাৰনেট মুভি ডাটাবেছত থকা তথ্য।
* ইনষ্টাগ্ৰামত শমিতা শেট্টী
* শমিতা শেট্টী সম্পৰ্কে বলিউড হাংগামাত থকা তথ্য
# কোংকণী ভাষা

| কোংকণী |
| --- |
| कोंकणी, Konknni, ಕೊಂಕಣಿ, കൊങ്കണി |
| থলুৱা অঞ্চল | ভাৰত |
| অঞ্চল | কোংকণ |
| স্থানীয় ভাষিক | ৭৬ লাখ |
| ভাষা পৰিয়াল | ভাৰত-ইউৰোপীয়* ইন্দো-ইৰানীয়
	+ ইন্দো-আৰ্য্য
		- দক্ষিণ অঞ্চল
			* কোংকণী
				+ **কোংকণী**
 |
| লিখন প্ৰণালী | দেৱনাগৰী লিপি (চৰকাৰী), ৰোমান, কন্নড়, মালয়ালম আৰু আৰবী |
| আধিকাৰিক স্থিতি |
| আধিকাৰিক ভাষা |  গোৱা, ভাৰত |
| ভাষা সংকেত |
| ISO 639-1 | `none` |
| ISO 639-2 | `kok` |
| ISO 639-3 | `gom` |

**কোংকণী ভাষা** (দেৱনাগৰী লিপিত: कोंकणी; ৰোমান লিপিত: Konknni; কন্নড় লিপিত: ಕೊಂಕಣಿ; মালয়ালম লিপিত: കൊങ്കണി; IAST: koṃkaṇī) এইটো ইন্দো-আৰ্য্য ভাষা যিটো ভাৰতৰ কোংকণ উপকূলত প্ৰচলিত। কোংকণী আৰু গোৱাঞ্চি কোংকণীত প্ৰায় ৭৬ লাখ মানুহে কথা কয়।
কোংকণী ভাৰতৰ অঙ্গৰাজ্য গোৱাৰ চৰকাৰী ভাষা আৰু সমগ্ৰ ভাৰতৰ এটা চৰকাৰী ভাষা। কোংকণী ভাষাৰ কোনো নিৰ্দিষ্ট লিপি নাই। সেয়ে কোংকণী ভাষাৰ ক্ষেত্ৰত দেৱনাগৰী লিপিটোকে চৰকাৰী কামকাজত ব্যৱহাৰ কৰা হয়।

## শ্ৰেণীবিভাজন

কোংকণী ইণ্ডো-আৰ্য্য ভাষা শাখাৰ অন্তৰ্গত। ই মাৰাঠী-কোংকণী ভাষা গোটৰ অংশ, যি দক্ষিণ ইণ্ডো-আৰ্য্য ভাষাবোৰৰ অন্তৰ্গত। ই অপ্ৰযোজ্য (inflexive) আৰু অন্যান্য আধুনিক ইণ্ডো-আৰ্য্য ভাষাৰ তুলনাত সংস্কৃতৰ পৰা কম দূৰত্বত আছে। ভাষাবিজ্ঞানীসকলে কোংকণীক বিভিন্ন প্ৰাকৃত লোকভাষাৰ মিশ্ৰণেৰে গঠিত বুলি বৰ্ণনা কৰিছে। ইয়াৰ মূল কাৰণ হ’ব পাৰে কোংকণ উপকূলীয় অঞ্চলত বিভিন্ন যুগত হোৱা বিভিন্ন জনগোষ্ঠীৰ আগমন।

## লিপি

ইয়াত *কোংকণী* নামটো দেৱনাগৰী, কন্নড়, লেটিন, মালয়ালম আৰু আৰবী - এই পাঁচটা লিপিৰে লিখা হৈছে।
## বাহ্যিক সংযোগ

  Konkani ভ্ৰমণ নিৰ্দেশিকা, ৱিকিভয়াজৰ পৰা

## তথ্যসূত্ৰ